ORDE do 27 de decembro de 2005 pola que se modifica a inscrición do monte Ruña, 103-K, pertencente á parroquia de Colúns do concello de Mazaricos, no Catálogo dos montes de utilidade pública en cumprimento da Sentenza 236/1996, do Xulgado de Primeira Instancia número catro da Coruña.
CONSELLERÍA DO MEDIO RURAL — III. OUTRAS DISPOSICIÓNS — 01/02/2006

De conformidade co establecido no artigo 38.2º do Decreto 485/1962, do 22 de febreiro, polo que se aproba o Regulamento de montes, que establece que o Catálogo sexa aprobado por decreto, e as súas modificacións parciais sucesivas, mediante orde e no artigo 16.2º da Lei 43/2003, do 21 de novembro, de montes, logo de expediente instruído polo Servizo de Montes e Industrias Forestais da Coruña en cumprimento da Sentenza 236/1996, do Xulgado de Primeira Instancia número catro da Coruña, esta consellería, tendo en conta o informe-proposta da Dirección Xeral de Montes e Industrias Forestais, e de
conformidade co previsto nos artigos 34, 38 e seguintes da Lei 1/1983, reguladora da Xunta e o seu presidente,
DISPÓN:
Artigo único.-Aprobar a modificación da inscrición do monte Ruña, nº 103-K, pertencente á parroquia de Colúns, do concello de Mazaricos, no Catálogo dos montes de utilidade pública da provincia da Coruña, en cumprimento da Sentenza 236/1996, do Xulgado de Primeira Instancia número catro da Coruña, na que se establece que os predios sinalados no feito primeiro da demanda pertencen en propiedade aos demandantes e representados e comunidades en cuxo nome e beneficio accionan.
A partir do momento no que esta orde sexa firme, a disposición quedará como segue:
Nome do monte: Ruña.
Número: 103-K.
Pertenza: parroquia de Colúns.
Concello: Mazaricos.
Cabida total: 280,60 ha.
Cabida dos encravados: 0,89 ha.
Cabida pública: 279,71 ha.
Límites:
Parcela I: N: co río Xallas, do piquete 271 ata o 273 do deslindamento, e con propietarios particulares, do 273 ata o 324.
L: con propietarios particulares do lugar de Campelo, do piquete 324 ata o 407.
S: con propietarios particulares e o monte veciñal en man común da parroquia de Colúns, do piquete 407 ata o 137, e con propietarios particulares, do 137 ata o 159.
O: con propietarios particulares, do piquete 159 ata o 271.
Encravados: un identificado coa letra E no deslindamento.
Cabida total da parcela I: 150,27 ha.
Cabida do encravado: 0,77 ha.
Cabida pública: 149,50 ha.
Parcela II: N: co río Xallas, do piquete 549 ata o 550.
L: con propietarios particulares do lugar de Vilar, do piquete 550 ata o 604.
S: con propietarios particulares, do piquete 604 ata o 510.
O: con propietarios particulares, do piquete 510 ata o 549.
Encravados: un identificado coa letra F no deslindamento.
Cabida total da parcela II: 56,90 ha.
Cabida do encravado: 0,12 ha.
Cabida pública: 56,78 ha.
Parcela III:N: cos propietarios particulares recoñecidos na Sentenza 236/1996.
L: con propietarios particulares, do piquete 846 ata o 885.
S e O: co monte veciñal en man común da parroquia de Colúns, a partir do piquete 885 seguindo un muro de pedra que separa as dúas propiedades.
Encravados: ningún.
Cabida total da parcela III: 40,43 ha.
Cabida dos encravados: 0,00 ha.
Cabida pública: 40,43 ha.
Parcela IV: N: con propietarios particulares do lugar de Ponte Nova, do piquete 1.206 ata o 1.237.
L: co río Beba, do piquete 1.237 ata o 1.240, con propietarios particulares, do piquete 1.240 ata o 1.289, e co monte Ruña, nº 103-J do Catálogo dos montes de UP da Coruña, do 1.289 ata o 1.306.
S: con propietarios particulares, do piquete 1.306 ata o 1.311.
O: con propietarios particulares, do piquete 1.355 ata o 1.356, co monte veciñal en man común da parroquia de Colúns, do 1.356 ata o 1.170, e con propietarios particulares novamente, do 1.170 ata o 1.206.
Encravados: ningún.
Cabida total da parcela IV: 33,00 ha.
Cabida dos encravados: 0,00 ha.
Cabida pública: 33,00 ha.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderase interpoñer recurso de reposición con carácter potestativo ante o conselleiro do Medio Rural no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa, ou exercer calquera outro que considere pertinente.
Santiago de Compostela, 27 de decembro de 2005.
Alfredo Suárez Canal
Conselleiro do Medio Rural